b"\n_START_ARTICLE_\nAuguste Piccard\n_START_SECTION_\nAscensions\n_START_PARAGRAPH_\nJa en 1926 a bord d'un globus lliure, \xc3\xa9s un dels primers a comprovar experimentalment la veracitat de la teoria de la relativitat d'Albert Einstein, mesurant la velocitat de la llum amb un interfer\xc3\xb2metre registrador d'alta precisi\xc3\xb3 a 4.500 m d'altura._NEWLINE_El 27 de maig de 1931 amb el seu ajudant Paul Kipfer i l'aer\xc3\xb2stat F.N.R.S. amb una cabina esf\xc3\xa8rica pressuritzada de la seva invenci\xc3\xb3, arriben a 15.781 m d'altura. Amb alguns problemes t\xc3\xa8cnics, no poden fer tots els estudis cient\xc3\xadfics que pretenien._NEWLINE_El 18 d'agost de 1932 amb Max Cosyns arriben a 16.201 m d'altura on els raigs c\xc3\xb2smics s\xc3\xb3n m\xc3\xa9s lliures de col\xc2\xb7lisions que a la superf\xc3\xadcie terrestre. Fan mesures d'intensitat, d'absorci\xc3\xb3 i de direcci\xc3\xb3_NEWLINE_El 24 d'octubre de 1934 el seu germ\xc3\xa0 bess\xc3\xb3 Jean, professor d'aeron\xc3\xa0utica a la Universitat de Minnesota, junt amb la seva dona Jeannette, amb un aer\xc3\xb2stat enlairat a Dearbon, Michigan, arriben a una altura de 17.550 m\n_START_SECTION_\nExploraci\xc3\xb3 submarina\n_START_PARAGRAPH_\nL'any 1937 Piccard presenta l'invent del batiscaf per a la recerca dels fons marins. No \xc3\xa9s fins a la d\xc3\xa8cada dels 50, que pot construir amb l'ajut de Max Cosyns el batiscaf F.N.R.S.2, per poder submergir-se a grans profunditats._NEWLINE_El 30 de setembre de 1953 amb el batiscaf (franco-belga) F.N.R.S.3 Auguste Piccard i el seu fill Jacques, arriben a la profunditat de 3.150 m prop de l'illa de Pon\xc3\xa7a a It\xc3\xa0lia _NEWLINE_El 23 de gener de 1960 amb el batiscaf millorat Trieste i amb pressupost de la marina Nord Americana; el fill de Piccard Jacques i el tinent Don Walsh, arriben al fons de la fossa Challenger Deep de 10.960 m de fond\xc3\xa0ria a l'extrem sud-occidental de la fossa de les Mariannes a l'oce\xc3\xa0 Pac\xc3\xadfic prop de l'illa de Guam._NEWLINE_L'any 1999 Bertrand Piccard, n\xc3\xa9t d'Auguste Piccard, junt amb Braian Jones donen per primera vegada, la volta al m\xc3\xb3n sense escales a bord d'un aer\xc3\xb2stat tipus Rozi\xc3\xa8r."